Lucifer (TV serija)
<s>Lucifer je američka fantastična policijska dramska TV serija koju je razvio Tom Kapinos i premijerno je prikazana na Foxu 25. siječnja 2016. godine.</s><s>U njoj se pojavljuje lik kojeg su stvorili Neil Gaiman, Sam Kieth i Mike Dringenberg, preuzet iz serije stripova The Sandman, koji je kasnije postao protagonist spin-off serije stripova Lucifer, pisca Mikea Careyja, oboje u izdanju Vertiga, DC Comicsa.</s>

<s>Opis 
Serija se usredotočuje na Lucifera Morningstara, gospodara pakla, koji je nezadovoljan svojim životom u paklu, te odbacuje svoj tron i napušta svoje kraljevstvo.</s><s>Odlazi u Los Angeles, gdje kao otvara noćni klub "Lux".</s><s>Postaje upleten u jedan policijski slučaj, pa potom biva pozvan na mjesto savjetnika u LAPD.</s>

<s>Epizode 
U travnju 2016. godine, Fox je odobrio snimanje druge sezone, koja je premijerno prikazana 19. rujna 2016. godine.</s><s>Dana 31. listopada 2016. godine, Fox je najavio da su odobrili punu 22-epizodnu drugu sezonu.</s><s>Dana 13. veljače 2017. godine, Fox je naručio treću sezonu od isprva 22 epizode, a počela je sa prikazivanjem 2. listopada 2017. godine.</s><s>U ožujku 2017. godine, odlučeno je da će se posljednje četiri epizode iz druge sezone prebaciti u treću, pa druga sezona ima 18 epizoda, a treća 26.</s><s>Potom 22. siječnja 2018, pisac Chris Rafferty je napomenuo da će treća sezona imati 24 epizode.</s><s>Showrunner Ildy Modrovich je kasnije potvrdila da će se posljednje dvije epizode treće sezone prikazati u četvrtoj, ako je bude.</s>

<s>Glumci i uloge 
 Tom Ellis kao Lucifer Morningstar:  Gospodar pakla, kome je dosadio život u paklu pa ga napušta i odlazi u Los Angeles, gdje postaje savjetnik LAPD i vodi luksuzni noćni klub "Lux".</s><s>Lucifer često ljudima govori da je on đavo i otvoren je oko toga, iako ga malo tko shvata ozbiljno.</s><s>On je pali anđeo, besmrtan, i pored moći poput nadljudske snage i nepovredivosti, ima natprirodnu moć da natjera ljude da mu kažu svoje skrivene požude.</s><s>Kada je stigao u Los Angeles, odsjekao si je krila.</s><s>Lucifer je veoma seksualan i može se učiniti neodoljivim mnogim ljudima.</s><s>Lauren German kao detektiv Chloe Decker: Kao i njen otac prije nje, ona je LAPD detektiv za ubojstva.</s><s>Razrješava zločine sa Luciferom nakon što se on zainteresuje za nju, jer je imuna na njegove moći.</s><s>Zbog prethodnog incidenta vezanog za pucanje u policajca, kolege je odbacuju, što rezultuje njenim uparivanjem sa Luciferom kao civilnim savjetnikom.</s><s>Kada se nalazi oko Lucifera, on postaje podložan fizičkim ozljedama.</s><s>Njen bivši muž, Dan, također je u LAPD i imaju zajedničku kćerku, Trixie.</s><s>Chloeina udova majka Penelope (Rebecca De Mornay) je glumica, kao što je i Chloe bila nakratko.</s><s>U drugoj sezoni je otkriveno da je Penelope jalova i da je Chloeino začeće čudo, koje je izveo bog uz pomoć Amenadiela.</s><s>Kevin Alejandro kao detektiv Daniel "Dan" Espinoza: Detektiv za ubojstva LAPD-a i Chloein bivši muž.</s><s>Gaji odbojnost prema Luciferu zbog njegovog prijateljstva sa Chloe i Trixie, ali kako vrijeme prolazi Dan i Lucifer se povremeno i slože.</s><s>Lucifer ga neprestano naziva "detektiv Douche".</s><s>D. B. Woodside kao Amenadiel: Anđeo, Luciferov stariji brat i najstariji od djece.</s><s>Njegove fizičke moći su slične Luciferovima, a pored toga može i da zaustavi vrijeme.</s><s>Stiže u Los Angeles da nagovori Lucifera da se vrati u pakao, a nakon što ne uspije, pokušava na razne načine da ga natjera na to.</s><s>Za razliku od Lucifera, Amenadiel je uvijek pratio božija naređenja, ali kako vrijeme prolazi, počinje preispitivati svoje izbore.</s><s>Lesley-Ann Brandt kao Mazikeen: Prijateljica i vjerno saveznik Lucifera Morningstara, kraće "Maze".</s><s>Ona je demon koji ga je, nakon što je bila njegov glavni mučitelj, dopratila iz pakla u Los Angeles i radila za šankom i kao tjelohranitelj u Luciferovom klubu.</s><s>Scarlett Estevez kao Beatrice "Trixie" Espinoza: Chloeina i Danova sedmogodišnja (na početku serije) kćerka, koja se sprijatelji sa Luciferom i Mazikeen.</s><s>Rachael Harris kao dr Linda Martin: Luciferov psihoterapeut sa stanfordskom naobrazbom, koja isprva prihvata "isplate" od njega u vidu seksa.</s><s>Kao i skoro svi ostali, dr Martin ne vjeruje onome što Lucifer kaže i isprva vjeruje da Lucifer koristi religijske metafore da opiše sebe i svoju disfunkcionalnu obitelj, sve dok Lucifer ne pokaže sebe u drugoj sezoni, što je vidno potresa.</s><s>Prije ovoga njeni pokušaji da pomogne Luciferu da riješi svoje emocionalne i lične probleme imali su ograničen uspjeh, jer ona nije smatrala ono što on govori istinom, kao i zbog toga što Lucifer ima tendenciju da pogrešno razumije i primijeni njene savjete.</s><s>Dr Martin na kraju postaje dio Luciferovog kruga prijatelja.</s><s>Kevin Rankin kao detektiv Malcolm Graham (sezona 1): Policajac upucan prije početka radnje serije.</s><s>Chloe Decker je svjedočila pucanju, koje se dogodilo tijekom Malcolmovog tajnog sastanka sa osumnjičenim kriminalcem.</s><s>Nakon toga je završio u komi.</s><s>Nakratko je umro, ali ga je Amenadiel vratio iz pakla da ubije Lucifera, ali biva ubijen na kraju prve sezone.</s><s>Tricia Helfer kao Charlotte Richards/"Mama" (sezona 2–sad): Luciferova i Amenadielova majka i protjerana žena boga, koja se izbavila iz svog zatvora u paklu.</s><s>Opisana je kao "božica svega storenog", ali njeno ime i prava priroda ostaju nepoznati.</s><s>Navodno je uzrokovala kuge i poplave prije njenog zatvaranja i želi da se osveti bivšem mužu.</s><s>Na Zemlji boravi u tijelu Charlotte Richards, ubijene odvjetnice.</s><s>Na kraju druge sezone napušta svemir, nakon što joj je Lucifer predložio da napravi svoj vlastiti svijet.</s><s>Njen odlazak oživljava ljudsku Charlotte koja se ne sjeća svoga vremena kao "Mame", ali se sjeća boravka u paklu.</s><s>Iz straha pokušava da bude bolja osoba, te počinje raditi za DA-ov ured u trećoj sezoni.</s><s>Aimee Garcia kao Ella Lopez (sezona 2–sad): Forenzičarka koja radi u LAPD i pomaže Chloe i Luciferu sa slučajevima.</s><s>Ella potječe iz Detroita i odrasla je sa četvoricom braće.</s><s>Ella nosi raspeće, pa je i Lucifer i Chloe priupituju o njenoj vjeri; prema Elli, ona je imala tetku časnu sestru, koja ju je ipak učila da je u redu sumnjati u stvari, pa Ella vjeruje da je sumnja čini boljom znanstvenicom.</s><s>Tom Welling kao poručnik Marcus Pierce / Cain (sezona 3): Veoma poštovani policijski poručnik koji nadgleda rad Chloe, Dana i Elle u postaji.</s><s>Otkriveno je da je on besmrtni Cain, prvi svjetski ubojica koji je osuđen da zauvijek luta zemljom.</s><s>Lauren Lapkus kao Bree / Abel (sezona 3): Cainov mrtvi brat, koji je iz nepoznatih razloga poslan u pakao nakon svoga ubojstva.</s><s>Pierce/Cain otkriva da je Abel bio jednako zao kao on i da je jednostavno izgubio bitku.</s><s>Maze otkriva da je Abel bio prva duša mučena u paklu.</s><s>Abelova duša se ponovo pojavljuje na Zemlji u tijelu Bree, žene koja je umrla u eksploziji.</s>

<s>Izvori</s>

<s>Vanjske poveznice
 Službena stranica</s>

<s>TV serije započete 2016.</s><s>TV serije koje još traju
Američke TV-serije</s>

